ઇન્સ્પેક્ટર કે.એસ. દવેએ કહ્યું કે હજુ સુધી આ મામલે મયૂરના પિતા, પતિ અને અન્ય પરિજનોના સ્ટેટમેન્ટ નોંધવામા નથી આવ્યાં પણ એવું જણાઇ રહ્યું છે કે તેઓ આ અફેરથી અજાણ હતા. દરમિયાન જયશ્રી અને તેના પરિજનો રામોલ સ્થિત પોતાનો અક્ષરધામ ફ્લેટ છોડીને જતા રહ્યાં છે. મયૂર પારેખના મોબાઇલમાં બે ઑડિયો ક્લિપ પણ હતી. આ ઑડિયો ક્લિપમાં જયશ્રીનો હસબન્ડ એમ કહી રહ્યો છે કે આત્મહત્યા કરી લે, તને જરૂર પડશે તો તારા માટે પેટ્રોલ કે એસિડની વ્યવસ્થા કરી આપીશ. જ્યારે સામેથી પારેખ સતત એમ કહેતાં સંભળાઇ રહ્યો છે કે હું જીવતો નહી હોઉં, પહેલાં મેસેજ કરનાર જયશ્રી જ હતી.